b'\n_START_ARTICLE_\nSloan (grup de m\xc3\xbasica)\n_START_SECTION_\nOrigen del nom\n_START_PARAGRAPH_\nSegons la p\xc3\xa0gina web oficial de Sloan, el nom del grup ve del malnom d\'un amic. El seu amic Jason Larsen era anomenat "slow one" (lent) pel seu cap que era francoparlant, que pel seu accent sonava "Sloan". L\'agra\xc3\xafment del seu primer disc va ser a l\'amic que, amb el seu malnom, es va poder anomenar a la formaci\xc3\xb3.\n_START_SECTION_\nGeffen\n_START_PARAGRAPH_\nEn 1994 Geffen no va promocionar el segon disc de Sloan, Twice Removed, malgrat es venguera b\xc3\xa9 al Canad\xc3\xa0. Spin Magazine el va anomenar un dels "Millors \xc3\xa0lbums que no has escoltat" ("Best Albums You Didn\'t Hear") en 1994. A m\xc3\xa9s, va ser nomenat dues vegades com al millor \xc3\xa0lbum canadenc mai enregistrat en una enquesta de lectors per la revista canadenca Chart a 1996 i a 2005._NEWLINE_Despr\xc3\xa9s d\'haver caigut de la graella de Geffen, la formaci\xc3\xb3 es va prendre un respir i es va rumorejar el que la formaci\xc3\xb3 s\'havia dissolt, per\xc3\xb2 el 1996 van editar el seu gran lloat One Chord to Another a la seua pr\xc3\xb2pia discogr\xc3\xa0fica Murderecords. Van continuar fent discs, incloent l\'\xc3\xa0lbum en directe de 1999 4 Nights at the Palais Royale. En 2003, van editar el seu set\xc3\xa9 \xc3\xa0lbum, Action Pact. Ara tenen un tracte discogr\xc3\xa0fic als Estats Units amb Koch Records.\n_START_SECTION_\nComposici\xc3\xb3\n_START_PARAGRAPH_\nTots el quatre membres de Sloan escriuen les seues pr\xc3\xb2pies can\xc3\xa7ons, i quan toquen es canvien els intruments. Murphy toca el baix normalment per\xc3\xb2 tamb\xc3\xa9 toca sovint la guitarra o la bateria. Pentland toca la guitarra i alguna vegada el baix. Scott toca la bateria, el teclat, i la guitarra. Ferguson toca la guitarra i el baix and alguna vegada els teclats. Murphy i Pentland fan la majoria de les veus principals, generalment de les can\xc3\xa7ons que ells componen. Encara que Murphy va escriure la major part de les can\xc3\xa7ons al comen\xc3\xa7ament del grup, en la majoria dels discs d\'ara tots els membres contribueixen. Tot i aix\xc3\xb2, Scott no t\xc3\xa9 cap can\xc3\xa7\xc3\xb3 a Action Pact.\n_START_SECTION_\nA Sides Win: Singles 1992-2005\n_START_PARAGRAPH_\nA Sides Win: Singles 1992-2005, incloent dues noves can\xc3\xa7ons, "All Used Up" i "Try to Make It", va ser posat a la venda el 3 de maig del 2005. El pack inclo\xc3\xafa un DVD amb video-clips i actuacions en directe de cada can\xc3\xa7\xc3\xb3 del disc i un documental de com es van fer els videos.\n_START_SECTION_\nNever Hear the End of It\n_START_PARAGRAPH_\nEl nou disc de Sloan Never Hear the End of It va ser posat a la venda el 19 de setembre del 2006. Com diu la p\xc3\xa0gina web oficial, tots els membres de Sloan han contribu\xc3\xaft amb 30 can\xc3\xa7ons per a ser escollides per al nou \xc3\xa0lbum, totes posades al disc. El seu primer single del nou disc "Who Taught You To Live Like That?" va ser posat a la venda el 18 de juliol del 2006.\n_START_SECTION_\nParallel Play\n_START_PARAGRAPH_\nParallel Play va ser el nov\xc3\xa9 \xc3\xa0lbum d\'estudi i va ser tret al mercat el 10 de juny de 2008. \xc3\x89s el disc m\xc3\xa9s curt de la discografia; el disc anterior va ser el m\xc3\xa9s llarg. El primer senzill del disc va ser "Believe in Me".'